Document ID: 32004D0323

Απόφαση του Ευρωπαϊκού Κοινοβουλίου και του Συμβουλίου
της 30ής Μαρτίου 2004
για την κινητοποίηση του Ταμείου Αλληλεγγύης της ΕΕ σύμφωνα με το σημείο 3 της διοργανικής συμφωνίας της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας προϋπολογισμού
(2004/323/ΕΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη διοργανική συμφωνία της 7ης Νοεμβρίου 2002 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία της 6ης Μαΐου 1999 για τη δημοσιονομική πειθαρχία και τη βελτίωση της διαδικασίας προϋπολογισμού(1), και ιδίως το σημείο 3,
τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης(2),
την πρόταση της Επιτροπής,
Εκτιμώντας τα ακόλουθα:
(1) Η Ευρωπαϊκή Ένωση ίδρυσε Ταμείο Αλληλεγγύης της Ευρωπαϊκής Ένωσης (εφεξής το "Ταμείο") για λόγους αλληλεγγύης προς τους πληθυσμούς των περιοχών που επλήγησαν από καταστροφές.
(2) Η Μάλτα υπέβαλε, στις 10 Νοεμβρίου 2003, αίτηση για κινητοποίηση του Ταμείου σχετικά με τις καταστροφή που προκλήθηκε από καταιγίδα και πλημμύρες. Η Ισπανία υπέβαλε αίτηση την 1η Οκτωβρίου 2003 σχετικά με τις καταστροφές που προκλήθηκαν από πυρκαγιές, ενώ το ίδιο έπραξε και η Γαλλία στις 26 Ιανουαρίου 2004 σχετικά με τις καταστροφές που προκλήθηκαν από πλημμύρες.
(3) Η διοργανική συμφωνία της 7ης Νοεμβρίου 2002 επιτρέπει την κινητοποίηση του Ταμείου εντός του ετησίου ανωτάτου ορίου του 1 δισεκατομμυρίου ευρώ.
(4) Οι περιπτώσεις της καταιγίδας και των πλημμυρών στη Μάλτα τον Σεπτέμβριο του 2003, των πυρκαγιών δασών στην Ισπανία το καλοκαίρι του 2003 και των πλημμυρών στη Νότια Γαλλία τον Δεκέμβριο του 2003, πληρούν τις προϋποθέσεις για την κινητοποίηση του Ταμείου Αλληλεγγύης της Ευρωπαϊκής Ένωσης,
ΑΠΟΦΑΣΙΖΟΥΝ:
Άρθρο 1
Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2004, το Ταμείο Αλληλεγγύης της Ευρωπαϊκής Ένωσης θα κινητοποιηθεί προκειμένου να χορηγηθεί ποσό ύψους 21916995 ευρώ σε πιστώσεις υποχρεώσεων.
Άρθρο 2
Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.
Στρασβούργο, 30 Μαρτίου 2004.

Labels: 2
18
15
20